জোয়াও মিরান্দা দে সুজা ফিলিয়ো (; জন্ম: ৭ সেপ্টেম্বর ১৯৮৪; মিরান্দা নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব সাও পাওলো এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ব্রাজিলীয় ফুটবল ক্লাব কুরিতিবার যুব পর্যায়ের হয়ে খেলার মাধ্যমে মিরান্দা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৪ সালে মৌসুমে, ব্রাজিলীয় ক্লাব কুরিতিবার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কুরিতিবার হয়ে দুই মৌসুমে ৪৯ ম্যাচে ২টি গোল করার পর ২০০৫–০৬ মৌসুমে তিনি ফরাসি ক্লাব সোশো মোঁবেলিয়ারে যোগদান করেছেন। সোশো মোঁবেলিয়ারে মাত্র এক মৌসুম অতিবাহিত করার পর ব্রাজিলীয় ক্লাব সাও পাওলোর সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১৮৩ ম্যাচে ৭টি গোল করেছেন। পরবর্তীকালে, তিনি আতলেতিকো মাদ্রিদ, ইন্টার মিলান এবং চিয়াংসুর হয়ে খেলেছেন। ২০২০–২১ মৌসুমে, তিনি চিয়াংসু হতে পুনরায় ব্রাজিলীয় ক্লাব সাও পাওলোতে যোগদান করেছেন।  মিরান্দা ২০০৯ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৫৮ ম্যাচে ৩টি গোল করেছেন। তিনি ব্রাজিলের হয়ে এপর্যন্ত ১টি ফিফা বিশ্বকাপ (২০১৮) এবং ৩টি কোপা আমেরিকায় (২০১৫, ২০১৬ এবং ২০১৯) অংশগ্রহণ করেছেন, যার মধ্যে ২০১৯ সালে তিতের অধীনে কোপা আমেরিকার শিরোপা জয়লাভ করেছেন।  প্রারম্ভিক জীবন জোয়াও মিরান্দা দে সুজা ফিলিয়ো ১৯৮৪ সালের ৭ই সেপ্টেম্বর তারিখে ব্রাজিলের পারানাভাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০০৯ সালের ১লা এপ্রিল তারিখে, ২৪ বছর, ৬ মাস ও ২৫ দিন বয়সে, ডান পায়ে ফুটবল খেলায় পারদর্শী মিরান্দা পেরুর বিরুদ্ধে অনুষ্ঠিত ২০১০ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন।Brazil – Peru উক্ত ম্যাচের ১২তম মিনিটে রক্ষণভাগের খেলোয়াড় লুইসাওয়ের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ব্রাজিল ৩–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে মিরান্দা সর্বমোট ৬ ম্যাচে অংশগ্রহণ করেছেন। জাতীয় দলের হয়ে অভিষেকের ৭ বছর, ৫ মাস ও ৫ দিন পর, ব্রাজিলের জার্সি গায়ে প্রথম গোলটি করেছেন; ২০১৫ সালের ১১ই জুন তারিখে, প্রীতি ম্যাচে হন্ডুরাসের বিরুদ্ধে অনুষ্ঠিত ম্যাচে তিনি ব্রাজিলের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি ব্রাজিল ১–০ গোলের ব্যবধানে জয়লাভ করেছিল, যেখানে তিনি ৯০ মিনিট খেলেছেন। ২০১৬ সালের ৬ই সেপ্টেম্বর তারিখে, কলম্বিয়ার বিরুদ্ধে ম্যাচের ২য় মিনিটে নেইমারের কর্নার কিক হতে ব্রাজিলের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল ব্রাজিল  ২০০৯  ৬  ০ ২০১৩  ১  ০ ২০১৪  ৬  ০ ২০১৫  ১৪  ০ ২০১৬  ১০  ১ ২০১৭  ৬  ০ ২০১৮  ১১  ২ ২০১৯  ৪  ০ সর্বমোট  ৫৮  ৩  আন্তর্জাতিক গোল  গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ৬ সেপ্টেম্বর ২০১৬  আরেনা দে আমাজনিয়া, মানাউস, ব্রাজিল    ১–০  ২–১  ২০১৮ ফিফা বিশ্বকাপ বাছাইপর্ব  ২  ২৩ মার্চ ২০১৮  লুঝনিকি স্টেডিয়াম, মস্কো, রাশিয়া    ১–০  ৩–০  প্রীতি ম্যাচ  ৩  ১৬ অক্টোবর ২০১৮  কিং আব্দুল্লাহ স্পোর্টস সিটি, জেদ্দা, সৌদি আরব    ১–০  ১–০  ২০১৮ সুপারক্লাসিকো   তথ্যসূত্র  বহিঃসংযোগ                     বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:পারানাভাইয়ের ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:কুরিতিবা ফুটবল ক্লাবের খেলোয়াড় বিষয়শ্রেণী:সাও পাওলো ফুটবল ক্লাবের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফুটবল ক্লাব সোশো মোঁবেলিয়ারের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:২০০৯ ফিফা কনফেডারেশন্স কাপের খেলোয়াড় বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:ফিফা কনফেডারেশন্স কাপ বিজয়ী খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:ফ্রান্সে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:ফ্রান্সে ব্রাজিলীয় প্রবাসী বিষয়শ্রেণী:স্পেনে ব্রাজিলীয় প্রবাসী বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:চীনা সুপার লিগের খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:চীনে প্রবাসী ফুটবলার বিষয়শ্রেণী:স্পেনে ব্রাজিলীয় প্রবাসী ক্রীড়াবিদ বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ বিষয়শ্রেণী:চীনে ব্রাজিলীয় প্রবাসী ক্রীড়াবিদ বিষয়শ্রেণী:ফ্রান্সে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়